Hotărârea Tribunalului din 12 iunie 2024 – Shammout/Consiliul
(Cauza T-649/22)1
(„Politica externă și de securitate comună – Măsuri restrictive având în vedere situația din Siria – Înghețarea fondurilor – Restricții în materie de admitere pe teritoriul statelor membre – Înscrierea și menținerea numelui reclamantului pe listele persoanelor, entităților și organismelor în cauză – Criteriul «femeii sau al omului de afaceri influenți care își exercită activitățile în Siria » – Prezumția existenței unei legături cu regimul sirian – Eroare de apreciere – Dreptul la apărare – Dreptul la protecție jurisdicțională efectivă – Obligația de motivare – Proporționalitate – Dreptul de proprietate – Libertatea de alegere a ocupației și dreptul la muncă – Libertatea de a desfășura o activitate comercială –Admisibilitatea probelor”)
Limba de procedură: engleza
Părțile
Reclamant: Issam Shammout (Damasc, Siria) (reprezentant: L. Cloquet, avocat)
Pârât: Consiliul Uniunii Europene (reprezentanți: T. Haas, agent, asistat de B. Maingain și S. Remy, avocați)
Obiectul
Prin acțiunea sa întemeiată pe articolul 263 TFUE, reclamantul solicită anularea Deciziei de punere în aplicare (PESC) 2022/1277 a Consiliului din 21 iulie 2022 privind punerea în aplicare a Deciziei 2013/255/PESC privind măsuri restrictive împotriva Siriei (JO 2022, L 194, p. 15), a Regulamentului de punere în aplicare (UE) 2022/1275 al Consiliului din 21 iulie 2022 privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria (JO 2022, L 194, p. 8), a Deciziei (PESC) 2023/1035 a Consiliului din 25 mai 2023 de modificare a Deciziei 2013/255/PESC privind măsuri restrictive având în vedere situația din Siria (JO 2023, L 139, p. 49) și a Regulamentului de punere în aplicare (UE) 2023/1027 al Consiliului din 25 mai 2023 privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria (JO 2023, L 139, p. 1), în măsura în care aceste patru acte înscriu și mențin numele său pe listele anexate actelor menționate.
Dispozitivul
Respinge acțiunea.
Îl obligă pe domnul Issam Shammout la plata cheltuielilor de judecată.
____________
1     JO C 463, 5.12.2022.